**מכרז פומבי 36/19**

**פסיכולוג חינוכי**

**מועצה אזורית שדות נגב מודיעה בזאת על משרה פנויה כדלקמן:**

**תואר המשרה:** פסיכולוג חינוכי.

**דרגת המשרה ודירוגה**: דירוג הפסיכולוגים והמח"ר

**היקף העסקה:**75%

**כפיפות**: מנהל השירות הפסיכולוגי החינוכי.

**תיאור תפקיד:**

מתן שירותים פסיכולוגיים חינוכיים מערכתיים ופרטניים במסגרת החינוך לילדים, למשפחות ולצוותי חינוך לשם קידום בריאות נפש ורווחה נפשית בשגרה ובחרום.

**עיקרי התפקיד:**

מתן שירותים פסיכולוגיים חינוכיים לילדים במוסדות החינוך ולגורמים הרלוונטיים במסגרות חינוך רגיל וחינוך מיוחד ובכלל זה ילדים בסיכון.

**השכלה ודרישות מקצועיות**

בעל תואר "מוסמך" לפחות בפסיכולוגיה יישומית, רצוי בפסיכולוגיה חינוכית או בפסיכולוגיה קלינית של הילד שניתן מאת מוסד שהוכר כמוסד להשכלה גבוהה לפי חוק המועצה להשכלה גבוהה, תשי"ח-7751 או מוסדר בחו"ל שהוכר על ידי וועדת הרישום של משרד הבריאות ומשרד החינוך כשווה ערך לתואר הניתן בישראל; או בעל תואר אקדמי ראשון בפסיכולוגיה או מדעי ההתנהגות ומי שהשלים את כל חובות השמיעה שלו לתואר שני בפסיכולוגיה יישומית למעט עבודת גמר (תזה) או מי שנמצא במסלול ישיר לדוקטורט אשר סיים פרקטיקום וחובות לימוד.

**דרישות נוספות**

- ניסיון מקצועי- רצוי בעל ניסיון עבודה במערכת החינוכית.

- שפות- עברית ברמה גבוהה.

- רישום מקצועי- רישום בפנקס הפסיכולוגים בהתאם לסעיף 73 לחוק הפסיכולוגים.

- היעדר הרשעה בעבירת מין, בהתאם לחוק למניעת העסקה של עברייני מין, תשס"א.

מאפייני העשייה הייחודיים בתפקיד: אמינות ומהימנות אישית. כושר למידה. כושר עבודת צוות. כושר לטפח יחסים בין אישיים. עבודה תחת לחץ.

**לפרטים נוספים:** לאורנה נוימן- חדד, מנהלת השפ"ח בטל' 08/9938965, 054/6260474.

את טופסי בקשה ניתן לקבל ממזכירות המועצה בימים א-ה בין השעות 8:00-16:00 או ניתן להוריד מאתר המועצה. את הבקשות בצירוף קורות חיים, המלצות, תעודות ומסמכים, ניתן להגיש במעטפה סגורה לתיבת המכרזים במזכירות המועצה או לשלוח במייל nurit@sdotnegev.org.il למזכירות המועצה ולוודא קבלה. לא יאוחר מיום רבעי יד' בתמוז תשע"ט 17/7/19 בשעה 15:00.

**המכרז נכתב בלשון זכר, אך מופנה לגברים ונשים כאחד.**

בכבוד רב,

נורית כהן –חדד

מזכירת המועצה

העתק: מר תמיר עידאן- ראש המועצה